เรื่องร้องเรียน (ทางเท้า,กีดขวาง,ความสะอาด,ถนน) วันที่ 2022-10-28 19:19:13 — แขวงสี่พระยา เขตบางรัก กรุงเทพมหานคร
สืบเนื่องจากปัญหาเดิม เรื่องการทิ้งขยะจำนวนมาก บริเวณจุดพักขยะหน้าบริษัท ลัคกี้เซฟโปรเฟสชั่นแนล ประเทศไทย จำกัด ที่ฝ่ายรักษาความสะอาดฯ เขตบางรักเคยแจ้งมาว่า เป็นจุดพักขยะของซอยที่รถขยะไม่สามารถเข้าออกได้ โดยมีการเก็บขยะและทำความสะอาดทุกวัน ดังได้เคยส่งผลดำเนินการมาแล้ว แต่การแก้ปัญหาดังกล่าว เป็นการแก้ปัญหาที่ผิวเผิน ไม่สามารถแก้ไขปัญหาได้จริง ตัวผมผู้ซึ่งเดินไปทำงาน และใช้ทางเท้าตลอดถนนสี่พระยา จะพบเห็นขยะมากองไว้รอเก็บอยู่บ่อยๆตลอดทั้งเส้น แต่บริเวณอื่นๆนั้น อยู่ในเกณฑ์ที่รับได้ ไม่ได้ก่อปัญหาและสกปรกมากนัก แต่ในบริเวณที่ทำการแจ้งไปนั้น เป็นจุดที่ทางเขตควรสนใจแก้ปัญหาเป็นพิเศษ มากกว่าแค่"เก็บขยะทุกวัน" เนื่องจากเป็นจุดที่มีขยะมากจนกีดขวางทางเท้า มากกว่าจุดอื่นๆหลายเท่า ทิ้งเกลื่อนแบบไม่เป็นที่เป็นทาง ก่อให้เกิดความสกปรก และมีหนูจำนวนมากวิ่งไปมาจนคนเดินผ่านเดินผ่านไม่ได้ ซึ่งทางหน่วยงานของท่าน ควรใช้หลัก Waste Management มาเข้าช่วยจัดการปัญหานี้ ไม่ว่าจะเป็นการแก้ปัญหาเฉพาะหน้า อย่างการนำตะกร้าจำนวนมากมาวาง, ติดป้าย ทำเสาล้อมให้มีการทิ้งขยะในบริเวณที่กำหนด ไม่ใช่กระจัดกระจายเต็มทางเท้า แบบควบคุมไม่ได้ หรือหากมีงบประมาณในภายภาคหน้า ทางหน่วยงานควรนำสิ่งที่เรียกว่า "Dumpster" (ลองเสิช Google ดูนะครับ) หรือถังขยะขนาดใหญ่ที่มีฝาปิด มาวางไว้เพื่อให้สามารถจัดการขยะได้ง่าย ไม่สกปรก และไม่กีดขวางทางเดินเท้า แม้ชาวบ้านระแวกนั้นอาจไม่มองว่าเป็นปัญหา เพราะเป็นเพียง "ผู้ทิ้งขยะ" แต่อย่าลืมว่ายังมีคนอีกมากมาย "ที่เดินผ่านไปมา" บนทางเท้าตลอดเส้นนั้น ไม่ว่ากลางวันหรือกลางคืน หวังว่าจะดำเนินการแก้ปัญหาในรูปแบบใหม่นะครับ ขอบคุณที่ใส่ใจและรอฟังความคืบหน้าที่ดีกว่าเดิมครับ